1499 si z Basel d Eidgenosse und im Kaiser Maximilian siini Abgeordnete zsämmecho und hai underem Druck vom mailändische Vermiddler Galeazzo Visconti ä Friide underzeichnet. Au im erschde Koalitionschrieg vo de europäische Mächt gege die revolutionäri Französischi Republik het d Schdadt ä Rolle gschbiilt, wo dr frankophil Basler Schdadtschriiber Peter Ochs zwüsche de Preusse und de Franzose und denn au zwüsche de Schbanier und de Franzose vermiddlet het. D  Friidensverdräag si im April und im Juli 1795 z Basel underschriibe worde.[11]